คือ มีอะไรกับแฟนในตอนที่ ปจด น่าจะหมดวันนั้นพอดี คือเป็น ปจด วันที่14 และมีอะไรกับแฟน วันที่18 แต่เป็นแบบหลั่งนอกอ่ะค่ะไม่สวมถุง พอผ่านมาได้1วันก็ได้กินยาคุมฉุกเฉินเข้าไปแล้ว มีโอกาสจะท้องมากไหมคะ
สวัสดีค่ะ หากประจำเดือนมาวันที่ 14 ก.ค. แล้วได้มีเพศสัมพันธ์ในวันที่ 18 ก.ค. เท่ากับมีเพศสัมพันธ์ในวันที่ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% แม้จะไม่สวมถุงยางอนามัยก็ตาม และไม่จำเป็นต้องทานยาคุมฉุกเฉินไปแต่หากได้ทานยาคุมฉุกเฉินไป หลังจากนี้ ประมาณ 1 สัปดาห์ อาจมีเลือดออกจากช่องคลอดได้ ซึ่งถือเป็นผลจากยา ไม่ใช่ประจำเดือน ส่วนประจำเดือน ก็จะมาช้ากว่าปกติได้หลังจากนี้ หากจะมีเพศสัมพันธ์อีก ก็ควรสวมถุงยางอนามัย และหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมาก่อน ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ